প্রকাশ্যে গ্রুপবাজি ! দিলীপের পর মোদির সভায় নেই লকেটও

ওয়েবডেস্ক- শুধু দিলীপ ঘোষ (Dilip Ghosh) নয়, এবার প্রধানমন্ত্রী (Pm Narendra Modi) সভায় ডাক পেলেন না সাধারণ সম্পাদক লকেট চট্টোপাধ্যায় (Locket Chatterjee) । দেখা যায়নি আরও দুই সাধারণ সম্পাদককে। প্রশ্ন উঠেছে দলের অন্দরেই। কী কারণে এই কাণ্ড, দলে এত গ্রুপবাজি। সাধারণরা অনুপস্থিত দমদমের প্রধানমন্ত্রীর সভায়।

লকেট চট্টোপাধ্যায়কে মঞ্চে না দেখতে পেয়ে ফোন করেন রাজ্য সভাপতি শমীক ভট্টাচার্য । লকেট জানান‌, তাকে কেউ প্রধানমন্ত্রী সভায় যেতে বলেনি। এবং ডাকেইনি ।

বিজেপির (Bjp) নিয়ম অনুসারে, সাধারণ সম্পাদকদের প্রধানমন্ত্রী সহ অমিত শাহ , জেপি নাড্ডায় সভায় থাকার কথা। তাহলে নেই কেন? তবে তার কোনও সদত্তর দিতে পারছে না রাজ্য নেতৃত্ব। কেউ কেউ বলছেন , সাধারণ সম্পাদক সংগঠন দাপটে রাজ্য বিজেপি সংকটে । নতুন সভাপতি এখনও সবটা দখল নিতে পারেনি।

অথচ, দমদমের সভায় এমন‌ কেউ কেউ মঞ্চে ছিলেন যারা অতীত কোনও দিন প্রধানমন্ত্রী সভায় দেখা যায়নি । এমন কেউ কেউ বক্তব্য রেখেছে , তাদেও কখন প্রধানমন্ত্রী সভায় বলতে শেনা যায়নি । ফলে দলের মধ্যে শুরু হয়েছে সমালোচনা ঝড়।

এক প্রবীণ নেতার মতে, এত গ্ৰুপ বাজি দলে চললে কর্মীরা কাজ করবে কি করে ? নেতারাই তো বিজেপিকে হারিয়ে দেয় । ”

দুর্গাপুর প্রধানমন্ত্রী সভায় মঞ্চে মূল দায়িত্বে ছিলেন লকেট। তবে হঠাৎ কেন দমদমের সভায় বাদ? কার নির্দেশে এই কাজ হল, দলের অন্দরে উত্তর খোঁজার চেষ্টা চালানো হচ্ছে।

আরও পড়ুন- ৩৬৬ মিটারের জন্য আটকে নিউ গড়িয়া-সেক্টর ৫ মেট্রো, বিক্ষোভে বিজেপি

উল্লেখ্য, প্রধানমন্ত্রীর দমদমের সভায় ডাক পান বিজেপির প্রাক্তন রাজ্য সভাপতি দিলীপ ঘোষ। সাংবাদিকদের প্রশ্নের উত্তরে তিনি জানান, দলের রিজার্ভ ফোর্সের মতো থাকি, দল যেমন নির্দেশ দেয়, সেই অনুযায়ী কাজ করি। সেই সঙ্গে তিনি জানান, সরকারি অনুষ্ঠানে না ডাকলে যাওয়া যায় না। দিলীপের জল্পনার মধ্যেই এবার নতুন করে নাম উঠে এল লকেট চট্টোপাধ্যায়। তাঁকেও দমদমের প্রধানমন্ত্রীর সভায় আমন্ত্রণ জানানো হয়নি। এই নিয়ে এবার জলঘোলা শুরু হল। ২০২৬ এর ভোটের আগে বঙ্গ বিজেপিকে নতুন করে বিড়ম্বনায় ফেলল।

দেখুন আরও খবর-